بزووتنەوەی چاکسازی (سووریا)

کودەتای بەعس لە ١٩٧٠ کە بە بزووتنەوەی چاکسازی ناسراوە، کودەتایەکی سەربازی بوو لە کۆماری عەرەبی سووریا کە لەلایەن وەزیری بەرگری و ئەندامی فەرماندەیی ناوچەیی حیزبی بەعس، لیوا حافز ئەسەد سەرۆکی ئەرکانی سووریا ئەنجامدرا مستەفا تلاس و جەنەڕاڵ ئەسکەندەر سەلامە و زۆرێک لە ئەفسەرانی بەعسی دڵسۆز بۆ حافز ئەسەد لە ١٦ی تشرینی دووەمی ساڵی ١٩٧٠ بوو، دوای ئەوە ئەحمەد حەسەن خەتیب وەک سەرۆکی کاتی کۆمار دەستنیشانکرا، دوای ئەوە ئەفسەر حافز ئەسەد ھاتە سەر دەوڵەتی بەعس.

سەرەتای سەردەمێکی نوێ بوو لە بەھێزکردنی دەوڵەتی حیزبی بەعسدا چاکسازییەکانی بە حیزبی سۆسیالیستی عەرەبی بەعس ھێنا و کۆتایی بە ململانێ ناوخۆییەکان ھێنا تێیدا و دەسەڵاتی دەوڵەتی بەعسی چەسپاند و کۆتایی بە سەردەمی کودەتاکان ھێنا. لە سەرەتای  ١٩٧١، سکرتێری گشتی فەرماندەیی ھەرێمی حیزبی بەعس، حافز ئەسەد، بە زۆرینەی جەماوەر بە سەرۆکی کۆماری عەرەبی سووریا ھەڵبژێردرا و کار بۆ چاکسازی لە دۆخی سیاسی سووریا و چەسپاندنی دەسەڵاتی بەعس دەستیپێکرد. لە  ١٩٧٢ پارتە سەرەکییەکانی بەرەی پێشکەوتنخوازی نیشتمانی لەژێر دەسەڵاتی حیزبی بەعس یەکگرت و لە مانگی ئازاری ١٩٧٣ دەستوورێکی نوێ بۆ وڵات داڕێژرا.

 سەرچاوەکان